बस सेवा शुरू करने की मांग
झालावाड़| एबीवीपीके कार्यकर्ताओं ने शुक्रवार को रोडवेज झालावाड़ के मुख्य प्रबंधक को ज्ञापन देकर सारोला खानपुर से सुबह जल्दी बस सेवा शुरू करने की मांग की है। नगरमंत्री यंशोवर्धन शर्मा ने बताया कि कॉलेज की परीक्षाएं शुरू हो गई है। द्वितीय वर्ष की परीक्षा का समय सुबह 7 बजे से है। खानपुर सारोला से सुबह 7 बजे तक झालावाड़ पहुंचने के लिए कोई साधन नहीं है। ऐसे में परीक्षार्थियों को अपने निजी साधनों से आना पड़ रहा है। खासकर छात्राओं को अधिक परेशानी रही है। ऐसे में परीक्षा को देखते हुए खानपुर सारोला से सुबह जल्दी बस सेवा शुरू की जाए। इस पर मुख्य प्रबंधक ने आश्वासन कि सोमवार से सुबह जल्दी ही बस सेवा की जाएगी। ज्ञापन देने वालों में योगेन्द्र नागर, सौरभ अग्रवाल, बनवारी मीणा आदि कार्यकर्ता मौजूद थे।
hin_Deva hin_Deva